open-index/open-wikipedia-markdown huggingface dataset:
Colonia Roma

**Colonia Roma** er et område som omfatter to colonias (bydeler) i Cuauthémoc i Mexico by: Colonia Roma Sur og Colonia Roma Norte. Det ligger like vest for byens historiske sentrum, og ble bygd som et boligområde for overklassen på begynnelsen av 1900-tallet. Det har i dag en karakteristisk bohematmosfære, med en rekke restauranter og gallerier, og utgjør sammen med det tilgrensende området La Condesa et av byens kulturelle sentrum.

En stor del av arkitekturen i Colonia Roma stammer fra eklektisismen, som kombinerte elementer fra ulike tidsperioder i hver bygning. Det er også mange eksempler på art nouveau-stil, og enkelte bygninger i art deco. Gatene i området er breie og omkransa av trær.

## Eksterne lenker
*
Svømming under Asialekene 1954

**Svømming under Asialekene 1954** ble arrangert i Manila på Filippinene i mai 1954. Det 13 øvelser sju for menn og seks for damer. Japan ble beste nasjon med ti gullmedaljer foran Filippinene med tre.

## Medaljer

## Resultater
### Menn

### Damer

## Eksterne lenker
* Página de los Juegos Asiáticos de 1954
Parque de la China

**Parque de la China** (tidligere *Bosque de la China*) er en park i Clavería i Azcapotzalco nord i Mexico by.

Parken hadde opprinnelig tett vegetasjon, men er i dag mer åpen. Den har en pagode i midten, og flere turstier. I parken er det også en statue av sangeren José José, som vokste opp i nabolaget.

## Referanser
Basketball under Asialekene 1954

**Basketball under Asialekene 1954**. Det var åtte lag som deltok i basketball-turneringen under Asialekene 1954 i Manila. Det ble først spilt gruppespill der de to beste lagene i hver gruppe gikk videre til finalegruppen. Vinneren og toeren i finalegruppen gikk til finalen og treeren og fireren til bronsefinalen. Turneringen ble avviklet i perioden 2. til 8. mai 1954. Filippinene vant finalen over Republikken Kina med 58-47.

## Medaljer

## Kamper

## Eksterne lenker
* Página de los Juegos Asiáticos de 1954
Imam Khomeini internasjonale lufthavn

**Imam Khomeini internasjonale lufthavn**  (, *forudgah-e bein-ol-melali-yé Imam Khomeini*) ligger i Ahmadabad, 30&nbsp;km sørvest for Teheran. Flyplassen ble bygget for å erstatte Mehrabad internasjonale lufthavn, som ligger vest for Teheran og innenfor bygrensene. Den var først tiltenkt navnet *Ahmadabad*, men ble i stedet oppkalt etter Ayatollah Ruhollah Khomeini, som ledet den iranske revolusjonen i 1979.

## Historie

Byggingen startet før den iranske revolusjonen i 1979, og var opprinnelig satt ut til fellesforetaket TAMS-AFFA, som bestod av det amerikanske konsortiumet TAMS og iranske *Aziz FarmanFarmaian and Associates* (AFFA).
Etter den islamske revolusjonen ble prosjektet satt på vent lenge, inntil det ble videreført med lokale planleggere og ingeniører under ledelse av franske ADP

Hovedterminalen ble oppført av iranske M&J Foundation, mens den andre terminalen ble oppført av et konsortium av to tyrkiske (Tepe og Akfen) og et østerriksk (Vie) selskap kalt TAV.

Det var først planlagt at innvielsen skulle finne sted 11. februar 2004 ved markeringen av jubileet for den islamske revolusjonen, men problemer medførte at den ble utsatt til 8. mai 2004.

## Flyselskaper og destinasjoner

## Eksterne lenker
*
Southern Ethiopian People’s Democratic Movement

**Southern Ethiopian People's Democratic Movement** er et politisk parti i Etiopia, og inngår i den regjerende politiske koalisjonen Ethiopian People's Revolutionary Democratic Front. Partiet har sin basis i delstaten Region for sørlige nasjoner, nasjonaliteter og folk, hvor det har rent flertall i delstatsforsamlingen. Det ble stiftet i 1992 som *Southern Ethiopia Peoples Democratic Front*.

Hailemariam Desalegn, som har vært statsminister siden 2012, tilhører dette partiet.

## Referanser


## Eksterne lenker
*
Toppdommere i ishockey

Liste over norske toppdommere i ishockey, GET-ligaen i Norge og administreres av Norges Ishockeyforbund.

## Hoveddommere
*Aina Høve
Rosenborg 
*Eirik Hansen
Jutul 
*Gudmund Lien
Lillehammer IK 
*Hans Petter Berg
Stjernen 
*Janne Krogh
Forward Ishockey 
*Lasse Westby
Bergen IHK 
* Ole-Stian Hansen
Lillehammer IK 
*Owe Lüthcke
Skedsmo Ishockeyklubb 
*Per Gustav Solem
Rosenborg 
*Petter Hegle
Rosenborg 
*Robert Hallin
Vålerenga 
*Steven Richardson
Kongsvinger IL 
*Stian Halm
Furuset
*Tommy Søstumoen
Storhamar  
*Tor Olav Johnsen
Manglerud Star
## Linjedommere
*Alexander Waldejer
Siddis Hockey 2000
*Anders Aas Nordin
Forus/Sandnes 
*Andreas Høgh
Nesøya 
*Daniel Brandal
Nes IK 
*Espen Nyberget
Manglerud Star 
*Glenn Frode Kristoffersen
Storhamar  
*Håvar Dahl
Skedsmo Ishockeyklubb 
*Jacob Matheson
Flatås IL 
*Joakim Svarstad
Storhamar   
*Jon Kilian
Skedsmo Ishockeyklubb
*Jonny Bergstrom
Lørenskog 
*Jørn McCall
Holmen Hockey
*Kai Gunnar Thøger-Andresen
Nes IK  
*Lars Henning Wangsmo
Skedsmo Ishockeyklubb 
*Marius Sandnes
Grüner Ishockey IL 
*Marlen Vedvik Hansen
Skedsmo Ishockeyklubb 
* Marte Elisabeth Høve
Storhamar 
*Morten S. Haslev
Manglerud Star 
*Nicklas Almo Eriksen
Furuset 
*Niklas Aldar Wilhelmsen
Sparta Sarpsborg 
*Per Arman Garsjø
Lørenskog 
*Remi Aasum
Sparta Sarpsborg
*Rune Solholm Bakken
Lillehammer IK 
*Shawn Garbin
Jutul  
*Thomas Stubberud Tysland
Jutul 
*Tommy Gundersen Persson
Manglerud Star 
## Se også
*GET-ligaen
*Norges Ishockeyforbund
## Eksterne lenker
* https://web.archive.org/web/20110728030406/http://nit-hockey.no/dommere
* Dommerliste 2016 2017- foreløpig  på Hockey.no
Tommy Søstumoen

**Tommy Søstumoen** (født 20. juli 1971)  er en norsk toppdommer i ishockey fra Storhamar Idrettslag. Han hadde sin debut i Eliteserien i 1997. Søstumoen har 8 NM-finaler bak seg.

## Eksterne lenker
* http://nit-hockey.no/dommere/37
Oromoenes demokratiske parti

**Oromo Demoratic Party**, tidligere **Oromo Peoples' Democratic Organization**, er et politisk parti i Etiopia, og inngår i den regjerende politiske koalisjonen Ethiopian People's Revolutionary Democratic Front. Partiet har sin basis i folkegruppen oromoer, og har også rent flertall i delstatsforsamlingen i Oromia. Det ble stiftet i 1989 av utbrytere fra Oromo Liberation Front.

## Referanser


## Eksterne lenker
*
Jørgen Grave

**Jørgen Grave** (1909–1988) var en norsk emissær og KrF-politiker fra Drangedal. Han var stortingsrepresentant for Telemark i to adskilte perioder: 1954–1957 og 1961–1965.

Grave gikk et år på Vestmar folkehøgskole 1926–1927 og to års predikantkurs på Indremisjonsselskapets bibelskole 1933–1935. Utenfor politikken var Jørgen Grave reisesekretær i Det norske lutherske Indremisjonsselskap, og fra 1958 til 1961 var han redaksjonssekretær i *[[For Fattig og Rik]]*. Han jobbet også i *[[Vårt Land]]* og var redaktør for et par kristelige aviser. Han skrev jubileumsberetningen for Langesundsfjordens indremisjonsselskap. Før han ble valgt inn på Stortinget, var han medlem av Drangedal kommunes kommunestyre fra 1947–1957.

## Bibliografi
* *[[Drangedal kirke]] 200 år* 1975 44 sider
* 
* *Kristus vårt håp : [[andaktsbok]] for hver dag i året*. Vårt Lands forlag, 1958. 516 sider.
* 
## Referanser


## Eksterne lenker
*
Enjoy Yourself Tour

***Enjoy Yourself Tour*** var Kylie Minogues første konsertturne etter suksessen med hennes andre studioalbum *[[Enjoy Yourself]]* (1989). Ved starten av den europeiske etappen av turneen hadde Minogue begynt å ta kontroll over imaget sitt og sin musikalske retning.

## Spilleliste
#«The Loco-Motion»
#«Got to Be Certain»
#«Hand on Your Heart»
#«Love at First Sight»
#«Look My Way»
#«Made in Heaven»
#«My Girl» (a cappella)
#«Tears on My Pillow» (a cappella)
#«I Should Be So Lucky»
#«I Miss You»
#«Nothing to Lose»
#Medley: «Blame It on the Boogie» / «ABC»
#«Tell Tale Signs»
#«Je Ne Sais Pas Pourquoi»
#«Never Too Late»
#«Wouldn't Change a Thing»
;Ekstranummer
#«Dance to the Music»
#«Better the Devil You Know»
#«Enjoy Yourself»

## Turnedatoer

## Eksterne lenker
* Kylie Minogues offisiell nettside
* ''Enjoy Yourself Tour''
Constantine Phaulkon

**Constantine Phaulkon** (egentlig **Konstantin Gerakis**, Κωνσταντίνος Γεράκης, også kalt **Faulcon**, thailandsk navn **Vichayen**, på thai เจ้าพระยา วิชาเยนทร์ - *Chao Phraya Wichayen*, kalt *Monsieur Constance* på fransk, og *Constantino Falcão* på portugisisk; født 1647 i borgen Asso i regionen Erisso på Kefalonia i Grekenland, død 5. juni 1688 i Lop Buri i Thailand), var en greker som opprinnelig arbeidet for Det britiske ostindiske kompani. 

## Liv og virke

Han forlot tidlig i ungdommen foreldrehjemmet og tok hyre på et engelsk skip. Som barn hadde han vært ortodoks kristen; i England ble han anglikaner. Senere ble han skipsassistent på et frakteskip eid av de lyssky brødrene White i England, som ville begynne med handel på Østasia.

I 1675 kom han til Ayutthaya i dagens Thailand, der man i hoffet ble klar over hans usedvanlige språkbegavelser. Han begynte som tolk  - han behersket ikke bare thai, men også engelsk, fransk, portugisisk og malay. Han ble med tiden rådgiver, nærmest kansler eller statsminister, for kong Narai. 

Constantine arbeidet for et tettere samarbeide mellom Frankrike og Ayutthaya. Constantine var blitt katolikk nå - under påvirkning fra den halvt japanske kvinne han snart skulle gifte seg med, og forsøkte diskret å få Narai til å interessere seg mer for kristendommen. Han så i Frankrike en motvekt mot England og Holland. I 1682 ble Det franske ostindiske kompani etablert i Ayutthaya. I 1684 sendte Phaulcon en siamesisk diplomatisk sendeferd til Paris for å vinne Frankrike for et forsvar av Siam mot England. To år etter ankom 700 soldater og franske arkitekter, for å bygge et fort inne i havneinnfarten til Maenam Chao Phraya (*Chao-Phraya-elven*), i det nåværende Thonburi. 

England begynte så å gjøre hele sin innflytelse gjeldende for å sikre sine interesser. Til slutt senket man den av brødrene Whites fregatter, som fortsatt gjorde gode forretninger med Phaulkon i kong Narais navn. Dessuten beleiret engelske krigskip Mergui, en havneby på kysten av dagens Myanmar. Til slutt erklærte Siam krig mot Det engelske ostindiske kompani (men ikke med selve England). Mergui-fortene senket en engelsk fregatt.

Den siamesiske adel var alt annet en lykkelig over denne utvikling, for nå forløp handelen i største utstrekning over den umettelige Phaulkon og hans mellommenn. De bestemte seg for mottiltak. Da passet det godt at kong Narai var blitt alvorlig syk. De innesperret kongen i Lop Buri. Opposisjonens leder, Phra Phetracha, lot tronarvingen Phra Pui drepe. Kort etter ble også kongens to fortsatt levende brødre tatt av dage. Dermed stod Phetrachas vei til tronen åpen.

Da kong Narai ble syk ble også Constantine tatt til fange, og han ble henrettet 5. juni 1688.

Noen få år dør sin død hadde Phaulkon giftet seg med Marie Guimar, hvis mor var den japanske kristne Ursula Yamada og hadde flyktet fra Japan under katolikkforfølgelsene der. Paret hadde en sønn, George, som etter Ayutthayas fall i 1758 ble ført i fangenskap til Burma.

## Referanser


## Eksterne lenker
*
Plaza de Santo Domingo

**Plaza de Santo Domingo** er en plass i Mexico by. Den befinner seg nordvest i byens historiske sentrum. Ved plassen ligger kirka Iglesia de Santo Domingo, som blei bygd av Dominikanerordenen på 1500-tallet. Plassen avgrenses av Calle República de Cuba i sør, Calle República de Brasil i øst og Calle Belisario Domínguez i nord. I vest ligger bygninga med buegangene som kalles Portales de los Evangelistas.

Man tror at Plaza de Santo Domingo er anlagt på stedet hvor huset til Cuauhtémoc befant seg.
Håpets Fontene (Shanghai)

**Håpets Fontene** (kinesisk: 希望之泉; pinyin: *Xīwàng zhī Quán*, shanghainesisk: [ɕi⁵³mɑ̃²³ʦɿ⁵³ʑi²³], fransk: *Fontaine de l'Espérance*) står i nordhjørnet av Xujiahui-parken i Shanghai i Folkerepublikken Kina. Fontenen er den 31. mai 2005 gitt i gave til Shanghai fra byregjeringen i Marseille, Shanghais vennskapsby. Fontenen er én halvpart av et tosidig kulturutvekslingsprosjekt, der Shanghai Garden, et parkanlegg gitt i gave fra Shanghai til Marseille, utgjør den andre halvparten.

## Konstruksjon

Fontenen er 9 meter høy og 6 meter bred, og fonteneområdet dekker et areal på 240 kvadratmeter. Fontenen er formet som en åpen bok; fonteneskulpturen øverst er laget av rustfritt stål med utfreste forsiringer formet som trær og i tilknytning til bassenget nederst er det 26 vannsøyler som via elektroniske styresystemer koreograferes i tre grupper. Fontenen er normalt belyst fra kl. 19:00 til 22:00 hver kveld.

Byggherre for fonteneanlegget har vært Shanghai bys skulpturkomité (上海市城市雕塑委员会办公室); entreprenør har vært Shanghai Gardens (Group) Co. (上海园林（集团）公司); prosjektansvarlig har vært Sudequip; andre prosjektmedarbeidere har vært Dominique le Fur (landskapsarkitekt), Daniel Chotard (skulptør), Alain Jacquemmoz (fontenemaker) og Patrice Carruel (gartner).

## Bakgrunn

Fonteneskulpturen er en nøyaktig gjenskapning av skulpturen Fontaine de l'Espérance i Marseille, som ble reist i år 2000 i forbindelse med 2600-årsjubiléet for Marseilles grunnleggelse. En tredje utgave av den samme skulpturen ble i juni 2010 avduket i Taleb-Abderrahmane-parken i Bab El-Oued i Algerie.

## Symbolikk

Fontenens symbolikk ligger i første rekke ikke i dens utforming, men i dens plassering og dens franske opprinnelse. Fontenen er plassert i nordhjørnet av Xujiahui-parken vendt mot Hengshan allé, den aller mest symboltunge gaten i den tidligere franske konsesjon. Som en gave fra det franske til det kinesiske folk er fontenen og kulturutvekslingsprosjektet den er en del av bare mulig å se på som et endelig punktum og en vennskapelig avslutning på det tildels anstrengte historiske bakteppet for nettopp dette området av Shanghai. Den samme symbolikken gjør seg gjeldende hva angår skulpturen i Bab el-Oued.


Fil:Xujiahui-parken håpets fontene-e.jpg
Fil:Xujiahui-parken håpets fontene-a.jpg
Fil:Xujiahui-parken håpets fontene-c.jpg


## Referanser


## Eksterne lenker
* “希望之泉”周日现身徐家汇
* Prosjektbeskrivelse fra Shanghai Park- og Skogplaninstitutt (pdf, betaltjeneste)
Plaza Garibaldi

**Plaza Garibaldi** er en plass i Mexico by. Den ligger i Colonia Guerrero i byens historiske sentrum, langs Eje Central Lázaro Cárdenas. Plassen er kjent som Mexico bys sentrum for mariachier. Til alle døgnets tider står det mariachigrupper der som kan leies, og plassen er også omkransa av barer med mariachigrupper som tar betalt per sang.

Plassen betjenes av Garibaldi-Lagunilla metrostasjon.
Helikopterlege-saken

**Helikopterlege-saken** eller **MMS-lege-saken** er en norsk straffesak der den tidligere legen Thor Aage Mathisen ble dømt for misbruk og voldtekt av en rekke mindreårige jenter gjennom flere år, samt for pengeutpressing av en rekke menn. De kriminelle handlingene skjedde ved at mannen utgav seg for å være mindreårig jente overfor både mennene og jentene. Jentene ble lurt og presset til å sende seksualiserte bilder på MMS i det de trodde de kommuniserte med en jevnaldrende jente. Disse bildene ble brukt i kommunikasjonen med mennene i saken, og på grunnlag av seksualiserte bilder mennene sendte av seg selv kom mannen i posisjon til å presse dem for penger. Domfelte i saken, som var bosatt på Hamar, jobbet som overlege ved Sykehuset Innlandet, og ble i oktober 2010 pågrepet av politiet på Norsk Luftambulanse sin base på Dombås, hvor han hadde en mindre deltidsstilling. I media ble han omtalt som «helikopterlegen» og som «MMS-legen». Mannen ble i 2011 i Hedmarken tingrett og deretter i Eidsivating lagmannsrett dømt til 10 års forvaring med 7 års minstetid, til å betale 2,4 millioner kroner i erstatning og oppreisning til ofrene, og fradømt autorisasjonen som lege på ubestemt tid. Anken til Høyesterett ble avvist i mars 2012, og dommen ble dermed rettskraftig.

## Tiltale
Mannen ble tiltalt for å ha lurt 22 jenter og kvinner til å sende nakenbilder av seg selv, samt utpressing av 12 menn. De fleste av jentene var i alderen 14 år da de ble kontaktet. Han ble videre tiltalt for å ha befølt brystene til ei 13 år gammel jente mens hun lå i narkose på Elverum sykehus, og for å ha hatt samleie med en mindreårig jente.

## Diagnose

De rettsoppnevnte sakkyndige, psykiater Michael Setsaas og psykolog Jim Aage Nøttestad, gav tiltalte diagnosen pedofili og dyssosial personlighetsforstyrrelse med sadomasochistiske trekk. De sakkyndige fastslo at mannen vil trenge langvarig behandling for sin diagnose, opp mot 20 år.

Riktigheten av diagnosene har vært omdiskutert, og både kriminalomsorgen og statsadvokaten innstilte til løslatelse ved dommens minstetid. Ved løslatelse ble det vurdert at det ikke foreligger fare for gjentagelse og at mannen ikke oppfyller noen diagnosekriterier.

## Dom

Tiltalte ble i juli 2011 dømt i Hedmarken tingrett for alle forholdene i tiltalen, herunder 7 voldtekter av mindreårige jenter. Straffen ble satt til 10 års forvaring med en minstetid på sju år. Mannen ble dømt til å betale en samlet erstatning og oppreisning på kr. 1 850 000 til 22 jenter, samt kr. 554 000 i samlet erstatning til i alt 12 menn, i tillegg til at han ble fradømt retten til å praktisere som lege eller ha annet arbeid innen helsevesenet på ubestemt tid. Domfelte anket saken, men fikk bare prøve skyldspørsmålet i voldtektene han er dømt for. Ankesaken kom opp i Eidsivating lagmannsrett, hvor tiltalte 17. november 2011 igjen ble dømt for voldtektene. 22. desember 2011 ble straffeutmålingen forkynt: Mannen ble idømt samme straff i lagmannsretten som han fikk i tingretten. I mars 2012 avviste Høyesteretts ankeutvalg anken i saken.

## Referanser
Alejandro (sang)

**«Alejandro»** er en sang av Lady Gaga, og den tredje og siste singelen fra hennes tredje EP album *[[The Fame Monster]]*. Singelen ble lansert 20. april 2010.

Musikkvideoen til Alejandro ble utgitt 7. juni 2010. Den har blitt møtt med mye kontroversialitet, med mange kristne som mener den er blasfemi. Det er den andre mest sette videoen av Lady Gaga på youtube, og har i underkant av 200 millioner visninger.

## Format og sporliste
* **Digital download**
# "Alejandro" – 4:34

* **The Remixes EP**
# "Alejandro" (Afrojack Remix) – 4:48
# "Alejandro" (Rusko's Papuseria Remix) – 3:53
# "Alejandro" (Dave Audé Remix) – 7:15
# "Alejandro" (Skrillex Remix) – 5:49
# "Alejandro" (Kim Fai Remix) – 7:20
# "Alejandro" (The Sound of Arrows Remix) – 3:57
# "Alejandro" (Bimbo Jones Remix) – 6:40
# "Alejandro" (Kleerup Remix) – 5:22

* **French CD Single**
# "Alejandro" (Radio Edit) – 3:58
# "Alejandro" (Dave Audé Radio Remix) – 3:51
# "Alejandro" (Bimbo Jones Radio Edit Remix) – 3:19

* **UK CD Single**
# "Alejandro" – 4:34
# "Alejandro" (Dave Audé Remix) – 7:15

* **UK 7" Vinyl**
# "Alejandro" – 4:34
# "Alejandro" (Bimbo Jones Remix) – 6:40

* **UK iTunes Bundle**
# "Alejandro" – 4:34
# "Alejandro" (Music Video) – 8:44

## Referanser
Nubiske språk

**Nubiske språk** er en gruppe som hører til de østsudanesiske språk, som igjen regnes med til de nilosahariske språk.

*Nobiin 
*Kenzi-Dongolawi
*Midob 
*Birgid
Rijksmonument

Et **rijksmonument** (*riksmonument*) er et nasjonalt monument i Nederland utvalgt av regjeringen.

For å bli utpekt skal stedet være over 50 år gammelt og i tillegg oppfylle noen andre krav. Per august 2009 var det over  monumenter i Nederland. Mer enn  av dem er bygninger,  er arkeologiske steder og 350 er «andre», herunder beskyttede byer eller landskaper.

Hvis en bygningseier ønsker å vite om sin bygning er (del av) et rijksmonument, skal denne sende en e-post med forespørsel etter informasjon til den ansvarshavende organisasjonen Rijksdienst voor het Cultureel Erfgoed.

Innsatsen ble satt i gang under Haagkonvensjonen i 1954. Den nåværende lovgivningen angående monumentene er den såkalte *Monumentenwet van 1988* (Monumentloven av 1988).

Den organisasjonen som er ansvarlig for at ta seg av monumentene er Rijksdienst voor het Cultureel Erfgoed. I juni 2009 besluttet retten i Haag at individuelle kjøpere av bygninger listet som rijksmonumenter skal fritas for å betale overføringsavgift, gjeldende fra 1. mai 2009. Tidligere gjaldt dette fritaket kun rettslige selskaper.

## Referanser


## Eksterne lenker
* Monumenten.nl 
* kich.nl (Kennisinfrastructuur Cultuurhistorie) – Database som inneholder rijksmonumenter i Nederland.
Kerberos (måne)

**Kerberos** (tidligere **S/2011 P 1** eller **P4**) er en av Plutos fem kjente måner. Den ble oppdaget med romteleskopet Hubble av Pluto Companion Search Team under en leting etter planetringer rundt dvergplaneten, kunngjort av Mark Showalter ved SETI den 20. juli 2011.

Månens diameter er anslått til mellom 13 og 34 km, og er lokalisert mellom banene til Nix og Hydra.

Kerberos ble første gang oppdaget på et foto som var tatt med *Hubble's Wide Field Camera 3* den 28. juni 2011. Oppdagelsen ble bekreftet av senere bilder tatt med Hubble den 3. juli og 18. juli 2011.

## Referanser
Cordelia (måne)

**Cordelia** er en av de innerste kjente månene til planeten Uranus. Den ble oppdaget 20. januar 1986 på bilder tatt av *[[Voyager&nbsp;2]]* og gitt den midlertidige betegnelsen *S/1986&nbsp;U&nbsp;7*. Den ble da ikke sett igjen før Hubble-teleskopet observerte den i 1997. Cordelia har fått navn etter den yngste datteren av Lear i William Shakespeares *[[Kong Lear]]*. Den bærer også betegnelsen *Uranus&nbsp;VI*.

## Noter og referanser
;Noter


;Litteraturhenvisninger




;Øvrige referanser




## Litteratur

*
*
*
*
*
Bianca (måne)

**Bianca** er en av de indre månene til planeten Uranus. Den ble oppdaget 23. januar 1986 på bilder tatt av *[[Voyager&nbsp;2]]* og fikk den midlertidige betegnelsen *S/1986&nbsp;U&nbsp;9*. Bianca er oppkalt etter søsteren til Katherine i William Shakespeares *[[Troll kan temmes]]*. Den skulle opprinnelig hete Peaseblossom etter en fe i Shakespeares *[[En midtsommernattsdrøm]]*, men på grunn av en nomenklaturkonflikt mellom USA og Sovjetunionen ble navnet Bianca i stillhet valgt av Den internasjonale astronomiske union et par år etter månens oppdagelse. Den bærer også betegnelsen *Uranus&nbsp;VIII*.

Bianca tilhører Portia-gruppen av måner, som også inkluderer Desdemona, Cressida, Juliet, Portia, Rosalind, Cupid, Belinda og Perdita. Disse månene har lignende baner og fotometriske egenskaper. Uten om banen, radiusen på 27&nbsp;km og den geometriske albedoen på 0,08 er lite kjent om Bianca.

På bildene fra *Voyager 2* synes Desdemona å være et elongert objekt med en store halvakse pekende mot Uranus. Overflaten av månen er grå i fargen.

## Noter og referanser
;Noter


;Litteraturhenvisninger




;Øvrige referanser




## Litteratur

*
*
*
*
Johan af Puke

**Johan af Puke** (født 27. februar 1751, død 21. april 1816) var en svensk sjøoffiser, med graden generaladmiral i 1812, han var også En af rikets herrar.

## Oppvekst

Johan Puke ble født i Ronneby, hans foreldre var kaptein i hollandsk tjeneste, Johan Puke og Maria Regina Branting, datter til major Johan Branting og Regina Elisabeth Klöfverfelt. Hans far ble dømt til døden og henrettet for å ha deltatt i kuppet 1756 som ble forsøkt gjennomført for å øke den regjerende kong Adolf Fredrik av Sveriges makt. Moren og den farløse sønnen levde deretter i stor nød. Knapt ti år gammel ble han innskrevet ved Skeppsgossekåren i Karlskrona. Han var første gang til sjøs elleve år gammel. Fire år etter «karlskrevs» han (ble ansett utlært som sjøgutt) og fortsatte sin tjeneste i Flottan som kofferdibåtsman ved schoutbynachten Johan Rajalins kompani.

## Utenlandsk tjeneste

I 1770 gikk Puke først i hollandsk, så britisk tjeneste. I 1774 kom han tilbake til Sverige og i 1777 ble han utnevnt til løytnant i Flottan. Etter en kort periode i fransk tjeneste så avseilte han i 1784 som skipssjef på fregatten «Sprengtporten» for Saint-Barthélemy, en øy i fransk vest-india som Sverige hadde overtatt. Ombord var Salomon von Rajalin, nyutnevnt kommandant for den nye kolonien.

## Russiske krigen 1788-1790

I 1785 ble han major, og i den russisk-svenske krig (1788–1790) deltok han ombord i fregatten «Freja» i slaget ved Hogland. Senere deltok han som øversteløytnant ombord på linjeskipet «Dristigheten» i slaget ved Øland.

Den 3. juli 1790 hadde den svenske flåten blitt innesperret på reden ved Viborg i Finskebukten. Gustav III tilkalte Puke og ba han lede et utbruddsforsøk mot den overlegne russiske flåten. Kongen sa: «Kära Puke ni är min flottas ledare, er fader vägrade ej att räcka huvudet för min far, spara ej ert liv och mod för mig jag glömmer det ej!» På dette svarte af Puke: «Ja, Ers majestät, nog fan går jag ut, men hur det går med de andra det får vi se.». Utbruddet, senere kjent som Viborgska gatloppet, lyktes, men til en høy pris.

I 1793 avanserte han til kommandør og i 1794 kontreadmiral, viseadmiral i 1802, befalhavende admiral i Karlskrona i 1803, admiral i 1808 og i 1809 overadmiral. I 1797 ble han adlet som af Puke.

## Finskekrigen

Mot slutten av finskekrigen fikk af Puke i juli 1809 kommando over Västerbottenekspedisjonen, i 1812 ble han utnevnt til generaladmiral og statsråd og i 1813 generaladjutant for flottorna. Samme år ble han beordret til å sørge for vestkystens sjøforsvar og lede flottans operasjoner, hvilket han gjorde hvor han i 1814 deltok i felttoget mot Norge. 

Johan af Puke tok avskjed fra statsrådsembetet i 1815 og avled i 1816 i Karlskrona. 

## Referanser


## Litteratur

* Hans Norman og Erik Wallström *Johan Puke – Skeppsgossen som blev generalamiral och statsråd 1751-1816*, Bokförlaget Atlantis (2008) ISBN 9789173532556

## Eksterne lenker

* Om Johan af Puke, fra *Svenskt biografiskt handlexikon*
Lille-Europe stasjon

**Lille-Europe stasjon** er en jernbanestasjon i Lille, Frankrike. Jernbanestasjonen blir hovedsakelig betjent av Eurostar, men også av regiontog.

Stasjonen ble bygd for å betjene internasjonal høyhastighetstrafikk til Storbritannia og Belgia, og for nasjonal høyhastighetstrafikk. Linjer med endestasjon i Lille benytter imidlertid Lille-Flandres stasjon.

|}

## Eksterne lenker
*
HK Sibir Novosibirsk

**HK Sibir Novosibirsk** (ru: Сибирь Новосибирск) er en russisk ishockeyklubb fra Novosibirsk som ble grunnlagt i 1962 ved en sammenslåing av Dinamo (Динамо) og Khimikom (Химиком). Klubben har siden 2002 spilt i den øverste divisjonen i Russland og er nå i KHL. Siden 1964 har laget spilt sine hjemmekamper på arenaen Is Palatset Sibir som har kapasitet til  tilskuere.

Svenskene Stefan Liv og Alexander Hellstrøm spilte i klubben i sesongen 2010/2011. Daniel Henriksson har spilt én sesong i klubben.
## Eksterne lenker
*
HK Spartak Moskva

**HK Spartak Moskva** er en russisk ishockeyklubb som ble dannet i 1946. I sesongen 2007/2008 og spilte laget i Russlands superliga i ishockey. Sesongen 2008/2009 deltok det i KHLs gruppe. Hjemmekamper spilles på Sokolniki Arena, som har en publikumskapasitet på 5&nbsp;500 tilskuere.

Klubben vant det sovjetiske mesterskapet fire ganger (1962, 1967, 1969 og 1976). Fem ganger har klubben vunnet Spengler Cup (1980, 1981, 1985, 1989 og 1990). NHL-spiller Ilja Kovaltjuk startet sin spillerkarriere i Spartak Moskva.
Torpedo Nizjnij Novgorod

**Torpedo Nizjnij Novgorod** (ru: Торпедо Нижний Новгород) er en ishockeyklubb som ble stiftet i 1946. Klubben spiller i KHL. Klubbens beste resultat er en sølvmedalje i det sovjetiske mesterskapet i 1961 (da som Torpedo Gorkij).
Esjtaol

**Esjtaol** (hebraisk: ) er en jødisk bosetning, moshav, i det sentrale Israel. Det befinner seg i Sjefela, nord for Beit Shemesj og 21&nbsp;km vest for Jerusalem. I 2006 bodde det 876 mennesker i Esjtaol.

## Historie
I oldtiden var stedet en by av uviss størrelse, og ifølge *[[Josvas bok]]* ble den tildelt Judas stamme. I henhold til *[[Dommernes bok]]* var det her Samson begynte å profetere «mellom Sora og Esjtaol». Etter sin død i Gaza ble hans legeme fraktet tilbake for å bli gravlagt i sin fars grav «mellom Sora og Esjtaol». Fem speidere fra Sora og Esjtaol ble sendt ut for å finne land som var egnet for Dans stamme.

Tradisjonelt har det i området vært produsert hvete og bygg, og holdt geiter og bikuber. Det er en del oliventrær som vokser i den nordlige delen.

Moderne Esjtaol ble opprettet på et landområde hvor det var to avbefolkede palestinske landsbyer, Ishwa og Islin, etter den arabisk-israelske krig 1948. Ishwa hadde tidligere en befolkning på 468 mennesker i 126 hus og Islin hadde 302 beboere. På slutten av 1870-tallet var Islin ubebodd og i ruiner, og ble antagelig etablert på nytt på begynnelsen av 1900-tallet. Som Islin ble Ishwa avbefolket en gang på 1600-tallet, og bosatt på nytt på slutten av 1800-tallet.

Området var en del av å etablere bosetninger i Jerusalem-korridoren for å skape en sammenhengende blokk mellom kysten og Jerusalem. De første beboerne var jøder fra Jemen som bosatte seg i desember 1949. De arbeidet med regenerering av land og skogplanting. Jødisk Nasjonalfond etablerte en 45 *dunam* planteskole i Esjtaol for å framstille unge vekster for nyskogen. Senere har bosetningen forgrenet ut i fjærkre og andre landbruksprodukter. Grunnet framgangen i den israelske perioden har bosetningen ved slutten av 1990-tallet absorbert 100 nye familier.

På stedet er det også et verksted for busser som tilhører det statlige busselskap Egged.

## Se også
* Jemenittiske jøder

## Referanser


## Eksterne lenker
*
TGV Haute-Picardie stasjon

**TGV Haute-Picardie stasjon** er en jernbanestasjon i Picardie, Frankrike. Den er en omstigningsstasjon som blir betjent av nasjonale høyhastighetstog. Eurostar kjører forbi stasjonen uten å stoppe.

Etter at den ble åpnet ble den kritisert av pressen fordi den lå så langt ute på landet, og fikk så navnet *la gare des betteraves* («sukkerroe-stasjonen») på folkemunne.

|}

## Eksterne lenker
*
HK Vitjaz

**HK Vitjaz Tsjekhov** () er en russisk ishockeyklubb fra Podolsk i Moskva oblast. Den spiller i KHL. Klubben ble dannet i 1996.

## Eksterne lenker
* Http: / / www.hcvityaz.ru/ Offisielt nettsted
Calais-Fréthun stasjon

**Calais-Fréthun stasjon** er en av tre jernbanestasjoner i Calais, Frankrike.

Stasjonen har fire plattformer, to for nasjonal trafikk, og to for internasjonal trafikk med Eurostar. Det er den første stasjonen etter Kanaltunnelen og blir brukt som overgangsstasjon til andre linjer.

|}

## Eksterne lenker
*
HC Vita Hästen

**HC Vita Hästen** er en ishockeyklubb fra Norrköping i Sverige. Klubben ble dannet i 1967 og spiller i Hockeyallsvenskan, Sveriges nest høyeste ishockeyliga. Hjemmearenaen er Himmelstalundshallen.

Klubben har spilt kvalifisering til Svenska hockeyligan i 1990, 1992, 1994, 1995 og 2015, men har aldri klart å kvalifisere seg.

## Eksterne lenker
* HC White Horse Offisiell side
VIL

**VIL** er en forkortelse som kan referere til:
*Vadmyra Idrettslag
*Varde Idrettslag
*Varhaug Idrettslag
*Varteig Idrettslag
*Vaulen Idrettslag
*Vedavåg Idrettslag, nå Sportsklubben Vedavåg Karmøy
*Veitvet Idrettslag, nå Refstad-Veitvet Idrettslag
*Verdal Idrettslag
*Vestby Idrettslag
*Vestbyens Idrettslag
*Vestli Idrettslag
*Vigra Idrettslag
*Vik Idrettslag
*Vikebygd Idrettslag
*Vind Idrettslag
*Vinje Idrettslag
*Volda Idrettslag
*Vuku Idrettslag
*Vågakameratene Idrettslag
*Vågå Idrettslag
Sval

**Sval** har flere betydninger:

* Sval (artist), en norsk sanger som bruker dette artistnavnet
* *[[Sval draum]]*, et musikkalbum med John Pål Inderberg
* Svalgang, kalles gjerne kun *sval* og er et arkitektonisk kjølende element på bygg
* «Svalen», et dikt av Henrik Wergeland
* *[[Svalande vind]]*, et musikkalbum av Anne Karin Kaasa
* Sval energi, et datterselskap av DNO ASA
Gare du Nord

**Gare du Nord** (fullt navn **La gare de Paris-Nord**) er en av de seks store jernbanestasjonene i Paris i Frankrike. Med 180 millioner reisende i året er det Frankrikes travleste jernbanestasjon, og også en av de største i verden. 

Stasjonen er et knutepunkt for mange kollektivtrafikklinjer, som Métro de Paris, RER, regional- og fjerntrafikk.

## Historikk

Forgjengeren til dagens stasjon ble innviet i 1846 og finansiert av Rothschild-familien. Allerede i 1854 viste det seg at den var for liten for den stadig økende trafikkmengden. Dette ble svært tydelig da dronning Victorias særtog i siste øyeblikk måtte omdirigeres til Gare de l'Est som ligger i nærheten. I 1857 ble det besluttet å bygge en ny stasjon med den tredoble kapasiteten, samtidig som bydelen skulle moderniseres. Den opprinnelige bygningen ble revet, og fasaden ble flyttet til Lille-Flandres der den ble del av stasjonsfasaden. 

|}

## Eksterne lenker
*
Språk i Eritrea

**[[Eritrea]]** er generelt ansett for å ha ni etniske grupper. Hver av disse har sitt eget språk: Afar, arabisk (snakkes av Rashaida), Beja (snakkes av Hedareb), Bilen, Kunama, Nara, Saho, Tigre og tigrinja.
 
De offisielle språkene i Eritrea er tigrinja og arabisk. Engelsk og italiensk blir forstått av enkelte segmenter av befolkningen og også snakkes spesielt av personer bosatt i hovedstaden Asmara. Tigrinja og arabisk var de offisielle språkene 1952 til 1956 og fortsette å være de fremste språkene, tigrinja blant kristne og arabisk blant muslimene. EPLF publiserte en stor engelsk-tigrinja-arabisk ordbok i 1985, etterfulgt av tigrinja-engelsk i 1986.
 
Som en del av en gradvis opphør av eritreisk autonomi i henhold etiopiske styre ble amharisk det offisielle språket i 1956. I dag snakkes hovedsakelig av mennesker av eritreisk opprinnelse som ble tvunget fra sine hjem i Etiopia.
 
En politikk ble vedtatt som gjorde at grunnskolen undervisning bør være tilgjengelig i morsmålet man har, selv om de fleste muslimer velger arabisk under opplæring.

## Språk
De nilotiske språkene tilhører Nilo-Sahara språkfamilien, mens de Cushitic og semittiske språkene hører til Afro-asiatiske språkfamilien.

Nilotiske språk
*Kunama
*Nara

Kusjittiske språk
*Beja, snakkes av Hedareb
*Afar
*Saho
*Bilen

Semittiske språk:
*Tigre
*Tigrinja
*Arabisk, morsmålet til Rashaida
*Dahlik, et nylig oppdaget språk som snakkes i Dahlak-øyene

## Litteratur
* 

## Eksterne lenker
* Languages in Eritrea
* Ethnologue entry for Eritrea
* Language Policy and Education
* PanAfrican L10n page on Eritrea
Hønefoss kirkestue

**Hønefoss kirkestue** er et moderne forsamlingslokale med sadeltak bygget med rød teglstein. Kirkestua ligger i nær tilknytning til Ringerike krematorium, øst for gravlunden der Hønefoss kirke står. Bygget eies av Hønefoss menighetsråd og blir benyttet til en rekke formål, som private minnestunder og konfirmasjoner med mer. Etter at Hønefoss kirke brant til grunnen i januar 2010, har kirkestua også blitt benyttet til gudstjenester og lignende. Adressen er Hofgaards gate 16 og det er godt med parkeringsplasser i området.

## Eksterne lenker
* Hønefoss kirkestue (Facebook)
Ayn Rand and the World She Made

***Ayn Rand and the World She Made*** er en biografi om den russisk-amerikanske forfatteren Ayn Rand, skrevet av Anne C. Heller og utgitt i 2009.
__NOTOC__
## Innhold
Boken er en kronologisk biografi om Rand. Hvert kapittel dekker en spesifikk tidsperiode, som blir nevnt i kapitteltittelen. Et etterord beskriver kort hva enkelte av hennes tidligere samarbeidspartnere har gjort efter Rands død. Boken har ingen fotnoter i teksten, men har en egen seksjon for «noter», som utdyper hvilke kilder som har blitt brukt til de ulike kapitlene.

## Mottakelse
«En helt nøytral biografi [om Rand] er umulig å skrive, siden en person som er godt bevandret innenfor temaet enten er en sann troende eller en kjetter. Men Heller klarer å finne en fin middelvei: hun avdekker både positive og negative detaljer med like stor glede. Fra tid til annen kan tonen hennes virke skjødesløst ærbødig […] I det store og det hele har Heller imidlertid gjort et fantastisk arbeid med sitt biografiobjekt, som var nesten lammende kompleks.» –Sam Anderson, *[[New York Magazine]]*

Boken fikk i det store og det hele positive anmeldelser. *[[Library Journal]]* inkluderte den i sin bokliste «Best Books 2009» («Beste bøker i 2009»), og *[[The New York Times Book Review]]* inkluderte den i sin «100 Notable Books of 2009» («100 bemerkelsesverdige bøker fra 2009»). I en anmeldelse for *[[Liberty (tidsskrift)|Liberty]]*, kalte Stephen Cox boken «fengslende» og «objektiv», selv om han var uenig i enkelte av Hellers interpretasjoner av Rand.

Flere av bokens anmeldere sammenlignet den med en annen Rand-biogafi, *[[Goddess of the Market]]* (2009) av Jennifer Burns, som fokuserer på Rands intellektuelle utvikling og påvirkning på de liberalistiske og konservative bevegelsene, i motsetning til Hellers bok, som fokuserer på de biografiske detaljene ved Rands liv. Johann Hari skrev i en dobbelanmeldelse av de to bøkene for *[[Slate]]* at de var «spennende psykologiske portretter av en grusomt skadet kvinne som fortjener den ene tingen hun brukte sitt hele liv på å kritisere: Medlidenhet.» Janet Maslin skrev i en anmeldelse for *[[The New York Times]]* at de to bøkene «noterer mange av de samme tingene og pirker borti mye av de samme biografiske detaljene», selv om hun foretrakk Hellers bok på grunn av dens mer detaljerte beskrivelse. De to bøkene ble også anmeldt sammen i *[[The New Republic]]* og i *[[Time (magazine)|Time]]*.

## Originalsitater


## Referanser




## Eksterne lenker
* Nettside om boken  fra forlaget
Avtomobilist Jekaterinburg

**Avtomobilist Jekaterinburg** (ru: Автомобилист Екатеринбург) er en russisk ishockeyklubb fra Jekaterinburg dannet i 2006. Klubben har siden 2009 spilt i KHL. Klubben ville ha deltatt allerede i 2008, men kunne ikke da på grunn av økonomiske problemer.
## Eksterne lenker
* Offisiell nettside (på russisk)
Juventus Stadium

**Juventus Stadium**, også kalt **Allianz Stadium**, er et fotballstadion i Torino, og er hjemmebanen til Juventus. Stadionet sto klart i 2011, og ble bygget som erstatning for Stadio delle Alpi, den gamle hjemmebanen til Juventus og Torino FC

## Historie
I 1990 flyttet Juventus fra Stadio Comunale til Stadio delle Alpi, som ble åpnet det året for å arrangere kamper under Verdensmesterskapet i fotball. Juventus-fans var imidlertid misfornøyde med det nye stadionet, og tilskuertallene var lave. Et av problemene var at det var bygget en løpebane mellom tribunene og fotballbanen, og det gjorde stadionet lite intimt. Løpebanen ble dessuten sjelden tatt i bruk til friidrettsstevner. Det kom fram krav om å bygge et mer intimt stadion uten løpebaner.

I 2006 flyttet Juventus midlertidig til Stadio Olimpico, men der var det for dårlig kapasitet. I november 2008 kunngjorde Juventus at de skulle rive Stadio delle Alpi og bygge et nytt stadion på samme sted. Her skulle det være plass til 41 000 tilskuere. Da den sto ferdig var Juventus det eneste laget i Serie A som eide sin egen stadion.

## Kamper
Åpningskampen ble spilt mellom Juventus og det engelske laget Notts County 8. september 2011. Kampen endte 1-1. Grunnen til at nettopp Notts County ble invitert var at de tidlig på 1900-tallet hadde inspirert Juventus til å spille i de sort- og hvitstripede draktene som County selv spilte i.

Tre dager senere spilte Juventus sin første Serie A-kamp på stadionet, og den endte med en 4-1-seier over Parma.

Stadionet arrangerte finalen i Europaligaen i 2014, hvor Sevilla slo Benfica etter straffesparkkonkurranse.

## Referanser


## Eksterne lenker
*
Blackwood (album)

***Blackwood*** er et musikkalbum med Bjørn Berge, utgitt på Grappa/Musikkoperatørene i .

## Sporliste
# «In & Out»
# «Once again» 
# «Accused»
# «Going to Brownsville»
# «Blackwood» 
# «Woodstock» 
# «Sick 'n tired» 
# «Same old fool»
# «Blues for one» 
# «Those days» 
# «Darkness» 

## Referanser


## Eksterne lenker
*
Eulers polyedersetning

**Eulers polyedersetning** er en formel som forteller hvor mange sider, kanter eller hjørner et polyeder har hvis du kjenner to av variablene.  Denne formelen fungerer med alle *regulære polyedre*, dvs. platonske, arkimediske og katalanske legemer. Den er et spesialtilfelle av den mer generelle Euler-karakteristikken som gjelder for alle legemer.

## Definisjon
Hvis antall sider i et regulært polyeder er *S*, antall hjørner *H* og antall kanter *K*, kan vi merke oss dette:
:S+H-K=2 \!\,
eller
:S+H=K+2 \!\,

### Eksempel
Denne formelen bli da for en kube:
:S+H-K=6+8-12=2 \!\,

Hvis vi ikke hadde kjent antall hjørner, kunne vi regnet det ut slik:
: H = K - S + 2 = 12 - 6 + 2 = 8. 

## Referanser
Moderplanet

**Moderplanet** er et begrep som brukes innen astronomi når det refereres til en planet som en måne går i bane rundt. For eksempel er jorden moderplanet for månen og Jupiter for blant andre Ganymedes.
Fotball under Asialekene 1954

**Fotball under Asialekene 1954**. Det var tolv lag som deltok i fotball-turneringen under Asialekene 1954 i Manila. Det ble først spilt gruppespill, fire grupper med tre lag i hver, der gruppevinnerne gikk videre til semifinalene. Turneringen ble avviklet i perioden 1. til 8. mai 1954. Republikken Kina vant finalen over Sør-Korea med 5-2.

## Medaljer

## Kamper
### Finalespill

*Sør-Korea videre på loddtrekning

## Eksterne lenker
* Página de los Juegos Asiáticos de 1954
Anders Braavold

**Anders Theodor Braavold**  (født 27. september 1994) fra Hamar er en norsk tidligere ishockeyspiller. Han var backspiller, og spilte for eliteserieklubben Vålerenga, Manglerud Star og Storhamar Dragons.

## Karriere
Anders Theodor Braavold vokste opp på Hamar, og spilte i Storhamar Dragons og senere for Storhamar 2. Braavald kunngjorde 22. oktober 2014 at han sluttet med ishockey med umiddelbar virkning. Han hadde da spilt 60 kamper for A-laget til Storhamar, skåret to mål og hadde åtte assists.

Han gjorde comeback for Manglerud Star i sesongen 2015/2016, og endte med 0 mål, men 7 assists. Han gikk til Vålerenga sesongen 2016/2017, og la opp for godt i 2018.

## Referanser


## Eksterne lenker
*
Lucy

**Lucy** kan referere til:

* Lucy (''Australopithecus''), fossilt eksemplar av apemenneskearten *Australopithecus afarensis*
* Lucy (navn), opprinnelig engelsk kvinnenavn
Eirik Dagfinrud

**Eirik Dagfinrud** (født 29. mai 1994 i Romedal) er en norsk tidligere ishockeyspiller som har spilt på den norske eliteserieklubben Storhamar Dragons og Storhamar 2 fram til 2014.

## Referanser


## Eksterne lenker
*
Berliner Ensemble

**Berliner Ensemble** er et teaterensemble i Tysklands hovedstad Berlin. Teaterensemblet ble etablert i 1949 av dramatikeren Bertolt Brecht og hans hustru, skuespillerinnen Helene Weigel. I 1954 flyttet teatret til *[[Theater am Schiffbauerdamm]]* (oppført i 1928), som ligger i Friedrich-Wilhelm-Stadt i bydelen Mitte.

## Eksterne lenker
* 
* Berliner Ensembles hjemmeside
Rembrandtmuseet

**Rembrandtmuseet** (nederlandsk: *Museum het Rembrandthuis*) er et hus i Amsterdam hvor Rembrandt levde og malte i mange år. Rembrandt kjøpte huset i 1639 og bodde der inntil han gikk personlig konkurs i 1656 og alle hans eiendeler ble solgt på auksjon.

Huset ble åpnet som museum i 1911 og inneholder blant annet 260 av de 290 mest kjente skissene Rembrandt tegnet.

## Eksterne lenker
*
Budapest Stars

**Budapest Stars** er en ungarsk ishockeylaget som for tiden spiller i OB I bajnokság og i MOL Liga. De spiller sine hjemmekamper på Budapest Iscenter, som ligger i Budapest.

## Eksterne lenker
* https://web.archive.org/web/20130531093321/http://bpstars.hu/ på ungarsk
Erste Liga

**Erste Liga**, tidligere **MOL Liga**, er en internasjonal ishockeyliga med lag fra Ungarn og Romania og er sponset av det ungarske MOL Group. I 2020&ndash;21 er det 7 lag fra Ungarn og 3 fra Romania.

## Lagene <small>(2020&ndash;21)</small>

## Sluttspillmestere

* 2009 –  Csíkszereda
* 2010 –  Budapest Stars
* 2011 –  Csíkszereda
* 2012 –  DAB-Docler
* 2013 –  DAB-Docler
* 2014 –  Nové Zámky
* 2015 –  Jegesmedvék
* 2016 –  Jegesmedvék
* 2017 –  Jegesmedvék
* 2018 –  MAC Budapest
* 2019 –  Ferencváros
* 2020 – *Avlyst*
* 2021 –  Csíkszereda

## Eksterne lenker
*
Belsti Dessalegn

**Belsti Dessalegn** (født 5. juni 1993) er en norsk fotballspiller som spiller for FK Fyllingsdalen, han spiller i angrep.

Dessalegn debuterte  for Løv-Ham i 1. divisjon i den niende serierunden i 2011 hjemme mot Alta. Han har også flere kamper for aldersbestemte landslag.

Etter 2011-sesongen ble Løv-Ham og Fyllingen slått sammen til FK Fyllingsdalen og Dessalegn fortsatte i den nye klubben.

## Referanser
Theater am Schiffbauerdamm

**Theater am Schiffbauerdamm** er en teaterscene ved Bertolt Brecht Platz i Berlin. Teatret har hatt en variert historie og er i dag spillested for Berliner Ensemble. Den nybarokke bygningen til Heinrich Seeling regnes som ett av de flotteste teatrene i Tyskland og er i dag vernet.

## Referanser


## Eksterne lenker
*
Asialekene 1958

**Asialekene 1958** var de tredje Asialekene, de ble arrangert i Tokyo i Japan i perioden 24. mai til 1. juni 1958. Det var 1 820 utøvere fra 20 nasjoner som deltok i fjorten sporter. Japan ble beste nasjon med 67 gullmedaljer foran Filippinene med ni.

## Medaljer

## Program

## Sporter
Det var fire nye sporter i forhold til de forrige Asialekene; bordtennis, landhockey, tennis og volleyball.

* Basketball
* Boksing
* Bordtennis
* Bryting
* Fotball
* Friidrett
* Landhockey
* Stuping
* Skyting
* Svømming
* Tennis
* Vannpolo
* Vektløfting
* Volleyball

## Eksterne lenker
* Página de los Juegos Asiáticos de 1958
Fehérvár AV19

**Alba Volán Székesfehérvár** er et ungarsk ishockeylag som spiller i OB I bajnokság, i den østerrikske Erste Bank Eishockey Liga og i MOL Liga. De spiller sine hjemmekamper på Ifjabb Ocskay Gábor Is Hall i Székesfehérvár.

## Meritter
***[[OB I bajnokság]]:**
****vunnet (11) ganger** : 1981, 1999, 2001, 2003, 2004, 2005, 2006, 2007, 2008, 2009, 2010, 2011
Delft rådhus

**Delft rådhus** er en renessansebygning på Markt i Delft tvers overfor Nieuwe Kerk. Det var tidligere sete for byens myndigheter og benyttes fremdeles til borgerlige bryllupsseremonier. Bygningen er tegnet av den nederlandske arkitekten Hendrick de Keyser, men ble radikalt endret opp gjennom årene inntil den ble ført tilbake til sitt opprinnelige utseende på 1900-tallet.

Det hadde vært rådhus på stedet lenge før de Keysers byggverk. Den første bygningen man kjenner daterte seg tilbake til 1200-tallet og den ble bygget om ca. år 1400. I 1536 var Delft utsatt for en bybrann, men rådhuset klarte seg. 4. mars 1618 brant imidlertid det meste av bygningen ned. Hendrick de Keyser var på dette tidspunkt engasjert ved Nieuwe Kerk og fikk oppdraget med å tegne det nye rådhuset.

Den eldste delen av komplekset er tårnet dekket med Gobertanger-kalksten fra Vallonia, et byggemateriale som ofte ble benyttet til viktige renessansebygninger i Nederland frem til 1600. Tårnet kalles «De Steen» eller «Stenen», ble opprinnelig bygget rundt 1300 og har dekorative urtavler fra 1536. Klokkene ble utført av Hendrick van Trier og Francois Hemony.

Inne i bygningen finnes flere eldre gruppeportretter, samt malerier utført av Michiel Jansz. van Mierevelt og sønnen Pieter som var fra Delft.

## Referanser

## Eksterne lenker
*
Kate Morton

**Kate Morton** (født 1976 i Berri, Australia) er en australsk forfatter som skriver historiske romaner. Hun er publisert i 39 land, og oversatt til 26 språk.

Hun er den eldste av tre søsken. Allerede som barn elsket hun å lese og hennes favorittforfattere skal være Daphne du Maurier og Enid Blyton. Morton har studert drama i London og er doktorgradsstudent i engelsk litteratur ved University of Queensland. Hun bor i Brisbane med barndomskjæresten og ektemannen som hun har to sønner med.

Filmrettighetene til "Den glemte hagen" er solgt til Clint Eastwoods selskap Malpaso Company.

### Bibliografi

* **Tilbake til Riverton**, 2006 *The house at Riverton* (Også utgitt som *The shifting fog*)
* **Den glemte hagen**, 2008 *The forgotten garden*
* **En svunnen tid**, 2010 *The distant hours*
* **Hemmeligheter**, 2012 *The secret keeper*
* **Huset ved innsjøen**, 2016 *The Lake House*
* **Klokkemakerens datter**, 2018 *The Clockmaker's daughter*

## Referanser


## Eksterne lenker
*